CELEX: 32022R0859
Language: sk
Date: 2022-05-24 00:00:00
Title: Vykonávacie nariadenie Komisie (EÚ) 2022/859 z 24. mája 2022, ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku

2.6.2022   
               
               
                  SK
               
               
                  Úradný vestník Európskej únie
               
               
                  L 151/34
               
            
         VYKONÁVACIE NARIADENIE KOMISIE (EÚ) 2022/859
         z 24. mája 2022,
         ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 a článok 12,
         keďže:
         
                     (1)
                  
                  
                     Nariadením (EHS) č. 2658/87 sa zaviedla kombinovaná nomenklatúra tovaru (ďalej len „KN“) tak, aby spĺňala súčasne požiadavky Spoločného colného sadzobníka, štatistík zahraničného obchodu Únie a iných politík Únie týkajúcich sa dovozu alebo vývozu tovaru.
                  
               
                     (2)
                  
                  
                     KN vychádza z nomenklatúry harmonizovaného systému (ďalej len „HS“) Svetovej colnej organizácie, ktorá bola zmenená na základe odporúčania Rady pre colnú spoluprácu z 28. júna 2019 (ďalej len „HS 2022“). Vykonávacím nariadením Komisie (EÚ) 2021/1832 (2), ktorým sa od 1. januára 2022 nahradila príloha I k nariadeniu (EHS) č. 2658/87, sa implementovali uvedené zmeny do verzie KN na rok 2022 (ďalej len „KN 2022“).
                  
               
                     (3)
                  
                  
                     V HS 2022 bola vytvorená samostatná podpoložka 4421 20 00 pre „rakvy a truhly“. V KN 2021 boli „rakvy a truhly z vláknitých dosiek“ zatriedené pod číselný znak KN 4421 99 10 s colnou sadzbou 4 %, zatiaľ čo „rakvy a truhly z ostatných materiálov“ boli zatriedené pod číselný znak KN 4421 99 91 s colnou sadzbou „bez cla“. V dôsledku zmien HS 2022 sa v KN 2022 „rakvy a truhly z vláknitých dosiek“ presunuli do nového číselného znaku KN 4421 20 00 s colnou sadzbou „bez cla“.
                  
               
                     (4)
                  
                  
                     S cieľom poskytnúť v roku 2022 rovnaké sadzobné zaobchádzanie ako v KN 2021 je potrebné zmeniť KN 2022 tak, aby zohľadňovala zmeny HS 2022, a stanoviť samostatné následné členenie pre „rakvy a truhly z vláknitých dosiek“.
                  
               
                     (5)
                  
                  
                     V HS 2022 bola vytvorená samostatná položka 8485 pre „stroje na aditívnu výrobu“, známe aj ako „3D tlačiarne“, ktorá bola ďalej rozdelená do rôznych kategórií podľa rozličných materiálov použitých na depozíciu (napríklad „depozíciou kovov“, „depozíciou sadry, cementu, keramiky alebo skla“ atď.). Vytvorenie položky 8485 znamenalo, že tieto stroje boli prenesené z rôznych podpoložiek KN 2021 (3) a vytvorili sa osobitné číselné znaky KN s cieľom poskytovať rovnaké sadzobné zaobchádzanie ako v KN 2021.
                  
               
                     (6)
                  
                  
                     V KN 2021 boli „stroje na aditívnu výrobu depozíciou piesku, betónu alebo ostatných nerastných výrobkov“ zatriedené do podpoložky 8474 80 90„Ostatné“ s colnou sadzbou „bez cla“. Po zmenách HS 2022 sa tieto výrobky v KN 2022 zatrieďujú do novej podpoložky 8485 80 00 s colnou sadzbou 1,7 %.
                  
               
                     (7)
                  
                  
                     S cieľom naďalej poskytovať rovnaké sadzobné zaobchádzanie ako v roku 2021 v prípade uvedených „strojov na aditívnu výrobu depozíciou piesku, betónu alebo ostatných nerastných výrobkov“ je potrebné zmeniť KN 2022 ustanovením samostatného následného členenia s colnou sadzbou „bez cla“.
                  
               
                     (8)
                  
                  
                     Okrem toho by sa v KN 2022 na časti a súčasti uvedených strojov malo vzťahovať rovnaké sadzobné zaobchádzanie ako v KN 2021. Preto je vhodné zmeniť opis číselného znaku KN 8485 90 10 tak, aby v ňom boli zahrnuté časti a súčasti „strojov na aditívnu výrobu depozíciou piesku, betónu alebo ostatných nerastných výrobkov“.
                  
               
                     (9)
                  
                  
                     Nariadenie (EHS) č. 2658/87 by sa preto malo zodpovedajúcim spôsobom zmeniť.
                  
               
                     (10)
                  
                  
                     S cieľom zabezpečiť, aby bolo sadzobné zaobchádzanie s 3D tlačiarňami a ich časťami a súčasťami v roku 2022 rovnaké ako v roku 2021, príslušné zmeny by sa mali uplatňovať od 1. januára 2022.
                  
               
                     (11)
                  
                  
                     Opatrenia stanovené v tomto nariadení sú v súlade so stanoviskom Výboru pre colný kódex,
                  
               PRIJALA TOTO NARIADENIE:
         
            Článok 1
            Príloha I k nariadeniu (EHS) č. 2658/87 sa mení tak, ako sa stanovuje v prílohe k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Bod 2 prílohy sa uplatňuje od 1. januára 2022.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 24. mája 2022
            
               
                  Za Komisiu
               
               
                  v mene predsedníčky
               
               Gerassimos THOMAS
               
                  generálny riaditeľ
               
               
                  Generálne riaditeľstvo pre dane a colnú úniu
               
            
         
         
            (1)  Ú. v. ES L 256, 7.9.1987, s. 1.
         
            (2)  Vykonávacie nariadenie Komisie (EÚ) 2021/1832 z 12. októbra 2021, ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (Ú. v. EÚ L 385, 29.10.2021, s. 1).
         
            (3)  Vykonávacie nariadenie Komisie (EÚ) 2020/1577 z 21. septembra 2020, ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (Ú. v. EÚ L 361, 30.10.2020, s. 1).
      
      
         
            PRÍLOHA
            
                        1.
                     
                     
                        V druhej časti prílohy I k nariadeniu (EHS) č. 2658/87 sa položka pre číselný znak 4421 20 00 nahrádza takto:
                        
                                    Číselný znak KN
                                 
                                 
                                    Opis tovaru
                                 
                                 
                                    Zmluvné colné sadzby (%)
                                 
                                 
                                    Doplnkové jednotky
                                 
                              
                                    „4421 20 00 
                                    
                                 
                                 
                                    
                                       – Rakvy a truhly
                                    
                                 
                                 
                                    bez cla (1)
                                    
                                 
                                 
                                    p/st
                                 
                              
                  
                        2.
                     
                     
                        V druhej časti prílohy I k nariadeniu (EHS) č. 2658/87 sa položky pre číselné znaky 8485 80 00 až 8485 90 90 nahrádzajú takto:
                        
                                    Číselný znak KN
                                 
                                 
                                    Opis tovaru
                                 
                                 
                                    Zmluvné colné sadzby (%)
                                 
                                 
                                    Doplnkové jednotky
                                 
                              
                                    1
                                 
                                 
                                    2
                                 
                                 
                                    3
                                 
                                 
                                    4
                                 
                              
                                    „8485 80 00 
                                    
                                 
                                 
                                    
                                             
                                                
                                                   Ostatné
                                                
                                             
                                          
                                 
                                    1,7  (2)
                                    
                                 
                                 
                                    p/st
                                 
                              
                                    
                                       8485 90 
                                    
                                 
                                 
                                    
                                             
                                                
                                                   Časti a súčasti
                                                
                                             
                                          
                                 
                                     
                                 
                                 
                                     
                                 
                              
                                    
                                       8485 90 10 
                                    
                                 
                                 
                                    
                                                – –
                                             
                                             
                                                Časti a súčasti strojov podpoložky 8485 30 10 ; časti a súčasti strojov na aditívnu výrobu depozíciou piesku, betónu alebo ostatných nerastných výrobkov
                                             
                                          
                                 
                                    bez cla
                                 
                                 
                                    p/st
                                 
                              
                                    
                                       8485 90 90 
                                    
                                 
                                 
                                    
                                                – –
                                             
                                             
                                                Ostatné
                                             
                                          
                                 
                                    1,7 
                                 
                                 
                                    p/st
                                 
                              
                  
               (1)  Z vláknitých dosiek: 4.“
            
               (2)  Stroje na aditívnu výrobu depozíciou piesku, betónu alebo ostatných nerastných výrobkov: bez cla.“